Michael Bisping

**Maiklas Gavinas Džozefas Bispingas** (, g. 1979 m. vasario 28 d.) – Anglijos mišrių kovos menų kovotojas ir komentatorius kovojęs UFC organizacijoje nuo 2006 iki 2017 m.

Ūgis 1,88 m, svoris 84 kg. 2016 m. tapo pirmuoju anglu, kuris iškovojo UFC čempiono titulą. Atsistatydino 2018 m. Jis yra laikomas vienu geriausiu Anglijos mišrių kovos menų kovotoju istorijoje.

## Karjera

### Ankstyvoji karjera
Prieš patekdamas į UFC varžėsi įvairiuose vietiniuose turnyruose. 2005 m. balandžio 30 d. tapo Cage Warriors organizacijos pusiau sunkaus svorio kategorijos čempionu. Čempiono titulą jis apgynė 3 kartus.

2006 m. M. Bispingas dalyvavo mišrių kovos menų realybės šou The Ultimate Fighter. Įveikė priešininkus Kristian Rothaermel, Ross Pointon ir Josh Haynes ir tapo turnyro nugalėtoju.

### UFC
Debiutavo UFC 2006 m. gruodžio 30 d. dvikovoje prieš Eric Schafer. Pirmojo raundo pabaigoje M. Bispingas nokautavo priešininką. Jis taip pat nokautu laimėjo sekančią dvikovą prieš Elvis Sinosic. 2007 m. rugsėjo 8 d. teisėjų nuosprendžiu nugalėjo Matt Hamil.

Sekančioje dvikovoje prieš Rashad Evans pralaimėjo teisėjų nuosprendžiu – pirmą kartą mišrių kovos menų karjeroje. Po pralaimėjimo M. Bispingas perėjo į vidutinio svorio kategoriją, kurioje laimėjo 3 dvikovas iš eilės.

2009 m. liepos 11 d. kovojo prieš Deną Hendersoną. Antrajame raunde Bispingą nokautavo. Lapkričio 14 d. kovoje prieš Denis Kang, priešininką nokautavo antrajame raunde. 2010 m. vasario 10 d. teisėjų nuosprendžiu pralaimėjo prieš Vanderlėjų Silvą. Bispingas nugalėjo sekančius priešininkus Dan Miller ir Yoshihiro Akayama teisėjų nuosprendžiu. 

2011 m. vasario 26 d. kovojo prieš Jorge Rivera. Spaudos konferencijų metu abu kovotojai persimetė įžeidžiančiomis remarkomis, o svėrimų metu įvyko kivirčas. Pirmajame kovos raunde Bispingas dominavo priešininką taikliais smūgiais ir pargriovimais, tačiau pataikė neleistiną smūgį iš kelio ir teisėjai iš jo atėmė tašką. Nepaisant smūgio, dvikova tęsėsi ir antrajame raunde Bispingas nokautavo priešininką. Po kovos Bispingas apspjovė J. Riveros trenerį ir įsivėlė į ginčą su priešininku. Dėl įvykusio ginčo UFC jam skyrė baudą.

2011 m. gegužę jis sugrįžo į The Ultimate Fighter, kurio finale nokautu įveikė Jason Miller.

2012 m. sausio 28 d. teisėjų nuosprendžiu pralaimėjo prieš Čeilą Soneną, o rugsėjo 22 d. įveikė Brian Stann.

2013 m. sausio 19 d. kovojo prieš buvusį UFC pusiau sunkaus svorio kategorijos čempioną Vitorą Belfortą. Antrojo raundo pabaigoje priešininkas pataikė spyrį į Bispingo galvą ir jį nokautavo. Anot Bispingo, spyris sužeidė jo dešinės akies tinklainę ir akyje prarado regą. Tačiau, bijodamas užbaigti savo karjerą, pas gydytojus dėl traumos nesilankė.

Nepaisant akies traumos, 2013 m. balandžio 27 d. kovojo prieš Alan Belcher. Bispingas dominavo pirmus du raundus, tačiau trečiajame netyčia išdūrė priešininkui akį. Kova buvo sustabdyta, bet, nepaisant nusižengimo, Bispingas laimėjo vienbalsiu teisėjų nuosprendžiu.

2014 m. rugpjūčio 23 d. nokautu įveikė Cung Le. Lapkričio 8 d. pralaimėjo Liukui Rokholdui, kai jį užsmaugė.

M. Bispingas laimėjo sekančias tris dvikovas, įskaitant prieš buvusį svorio kategorijos čempioną Andersoną Silvą, ir jam buvo suteikta galimybė antrą kartą kautis prieš Liuką Rokholdą – šį kartą dėl čempiono titulo. Jie kovėsi 2016 m. birželio 4 d. Pirmajame raunde Bispingas nokautavo priešininką ir tapo pirmuoju anglu, kuris iškovojo UFC čempiono titulą.

2016 m. spalio 8 d. antrą kartą kovėsi prieš Deną Hendersoną ir vienbalsiu teisėjų nuosprendžiu apgynė čempiono titulą.

2017 m. lapkričio 4 d. kovojo prieš buvusį UFC pusvidutinio svorio kategorijos čempioną Žoržą Sen-Pjerą. Trečiajame raunde Bispingas pralaimėjo čempiono titulą, kai jį užsmaugė priešininkas.

Po trijų savaičių, lapkričio 25 d., kovojo prieš Kevin Gastelum. Bispingą pirmajame raunde nokautavo.

2018 m. gegužės 28 d. oficialiai atsistatydino. 2019 m. buvo inauguruotas į UFC šlovės muziejų.

## Asmeninis gyvenimas
M. Bispingas yra vedęs ir turi tris vaikus. Vyriausiasis sūnus – Kalifornijos imtynių čempionas.

Pabaigus mišrių kovos menų karjerą tapo UFC komentatoriumi.

## Mišrių kovos menų rekordas

## Nuorodos

* M. Bispingo mišrių kovos menų profilis

## Išnašos